b'\n_START_ARTICLE_\nKauno pantomimos teatras\n_START_PARAGRAPH_\nKauno pantomimos ir plastikos teatras \xe2\x80\x93 vienintelis Lietuvoje profesionalus repertuarinis pantomimos \xc5\xbeanro teatras (adresas: M. Dauk\xc5\xa1os g. 34)._NEWLINE_\xc4\xaesteigtas 1967 m. Kaune._NEWLINE_Teatro \xc4\xafk\xc5\xabr\xc4\x97jas re\xc5\xbe.K\xc4\x99stutis Adomaitis (1948 - 1996).\n_START_SECTION_\nIstorija\n_START_PARAGRAPH_\nKauno pantomimos teatras oficiali\xc4\x85 veikl\xc4\x85 prad\xc4\x97jo 1967 m. aktoriui ir re\xc5\xbeisieriui K\xc4\x99stu\xc4\x8diui Adomai\xc4\x8diui Kaune \xc4\xafk\xc5\xabrus savo pantomimos teatr\xc4\x85. Pirmasis spektaklis - \xe2\x80\x9e\xc5\xa0tai ir mes\xe2\x80\x9c buvo suvaidintas 1968 m. kovo 22 d. d. Spektakl\xc4\xaf re\xc5\xbeisavo, teatro trup\xc4\x99 sub\xc5\xabr\xc4\x99s aktorius K. Adomaitis. _NEWLINE_1981 m. Pantomimos teatrui Lietuvo Kult\xc5\xabros ministerija suteik\xc4\x97 profesionalaus teatro status\xc4\x85. Nuo 1982 m. sausio 1 d. Pantomimos teatro trup\xc4\x97 prad\xc4\x97jo darb\xc4\x85 Kauno dramos teatre. Nuo 1987 m. teatras buvo perkeltas \xc4\xaf Kauno filharmonij\xc4\x85. Nuo 1988 rugs\xc4\x97jo m\xc4\x97n. 15 d. \xc4\xafgijo savaranki\xc5\xa1ko teatro status\xc4\x85 ir 1988-2006 m. t\xc4\x99s\xc4\x97 veikl\xc4\x85 savo teatro patalpose E.O\xc5\xbee\xc5\xa1kien\xc4\x97s g. 12, Kaunas._NEWLINE_Nuo 8-to de\xc5\xa1imtme\xc4\x8dio prad\xc5\xbeios teatras gastroliuoja u\xc5\xbesienyje \xe2\x80\x93 Vengrijoje, Lenkijoje, \xc4\x8cekoslovakijoje, v\xc4\x97liau ir Rumunijoje, Vokietijoje, buvusios Soviet\xc5\xb3 S\xc4\x85jungos \xc5\xa1alyse, dalyvauja tarptautiniuose festivaliuose. 1971 m. teatras pirm\xc4\x85 kart\xc4\x85 tapo S\xc4\x85junginio estrados artist\xc5\xb3 festivalio \xe2\x80\x9eAuksin\xc4\x97s kopos\xe2\x80\x9d (Nikolajeve) laureatu, 1985 m. XII-ajame Pasaulio jaunimo festivalyje Maskvoje teatras taip pat tapo laureatu.\n_START_SECTION_\nPastatas\n_START_PARAGRAPH_\nKauno pantomimos teatras nuo 2006 iki 2010 m. \xc4\xafsik\xc5\xabr\xc4\x99s Kauno kult\xc5\xabros centre \xe2\x80\x9eGirstutis\xe2\x80\x9c. 2009 m. vasario m\xc4\x97n. Kauno miesto savivaldyb\xc4\x97 paskyr\xc4\x97 teatrui naujas patalpas Kauno senamiestyje M. Dauk\xc5\xa1os g. 34.  Nuo 2010 m. lapkri\xc4\x8dio m\xc4\x97n. Kauno pantomimos teatras \xc4\xafsikuria ir t\xc4\x99sia veikl\xc4\x85 savo naujose stacionariose teatro patalpose (M.Dauk\xc5\xa1os g. 34, Kaunas). Naujosios stacionariosios teatro patalpos atidaromos re\xc5\xbeisieriaus Leszek Czarnota (Wroclav, Lenkija) premjera "ab origine" (pantomimos spektaklis pagal Oskaro Mila\xc5\xa1iaus k\xc5\xabryb\xc4\x85).\n_START_SECTION_\nTeatro veikla\n_START_PARAGRAPH_\nPantomimos teatre literat\xc5\xabriniai veikalai perteikiami k\xc5\xabno meno kalba, tod\xc4\x97l labai svarbi tampa aktori\xc5\xb3 ekspresija, plastika, fizinis pasirengimas. Kauno pantomimos teatre vaidina daugiau moter\xc5\xb3 nei vyr\xc5\xb3, tod\xc4\x97l naujus sumanymus reikia pritaikyti konkre\xc4\x8diai pantomimos aktori\xc5\xb3 trupei._NEWLINE_Teatro aktoriai: Sigitas Laukagalis, J\xc5\xabrat\xc4\x97 Raulinaityt\xc4\x97,  Via\xc4\x8deslavas \xc4\x8cistovas,  Rita Me\xc4\x8dislauskait\xc3\xab,  Marius Sekmokas,  Ramut\xc4\x97 Keturakyt\xc4\x97,  Ar\xc5\xabnas Katkauskas, Odeta Pe\xc4\x8diukevi\xc4\x8di\xc5\xabt\xc4\x97 ir kt.'